Anexa 1 la HCL nr_____/_________
Studiu de oportunitate şi fundamentare 
privind atribuirea  directă a Contractului de delegare a gestiunii având ca obiect prestarea activitățiilor necesare  întreținerii și exploatării Ștrandului Termal proprietatea Municipiului Timișoara
Obiectul studiului de fundamentare şi oportunitate îl reprezintă fundamentarea necesităţii şi oportunităţii alegerii variantei optime de gestiune pentru prestarea de servicii şi activităţi necesare  exploatării şi întreţinerii Ștrandului Termal din Municipiul Timişoara:
Prezentul studiu este realizat în vederea alegerii variantei optime de gestiune pentru serviciul public de organizare, funcţionare şi administrare a Ștrandului Termal, aflate în proprietatea  Municipiului Timişoara, conform Art.3, alin.1, lit. m) din O.U.G. nr.71/2002-modificată şi completată prin Legea nr.10 din 09.01.2020.
Prezentul studiu a fost elaborat în vederea asigurării continuităţii serviciilor şi activităţilor necesare exploatării şi întreţinerii Ștrandului Termal din Municipiul Timişoara în conformitate cu prevederile din:

· OUG nr. 57/2019 - privind Codul Administrativ;
· OUG nr. 71/2002 - privind organizarea și funcționarea serviciilor publice de administrare a domeniului public și privat de interes local;

· Legii nr. 10/09.01.2020 - pentru modificarea și completarea Ordonanței Guvernului nr. 71/2002 privind organizarea și funcționare serviciilor publice de administrare a domeniului public și privat de interes local;

· OMS nr. 119/04.02.2014 - pentru aprobarea Normelor de igienă și sănătate publică privind mediul de viață al populației; 
· OMS nr. 994/09.08.2018 - pentru modificarea și completarea Normelor de igienă și sănătate publică privind mediul de viață al populației prin OMS nr.119/2014;
· HG nr. 546/2008 -privind gestionarea calității apei de îmbăiere;
· HOT  nr. 1136/2007 –pentru aprobarea Normelor metodologice privind organizarea serviciilor publice de salvare acvatică – salvamar și a posturilor de prim ajutor pe plajă;
· OG nr. 21/1992- privind protecția consumatorilor
· ORD  nr. 2/2001 -privind regimul juridic al contravențiilor
Termeni şi definiţii specifice activităţii: 

a) bazin de înot - cuvă artificială umplută cu apă care întruneşte cerinţele de dimensionare şi dotare ce permit exercitarea activităţilor de înot în conformitate cu tipul şi nivelul prestaţiilor pentru care este destinat; 
b)  piscină - construcţie complexă echipată pentru îmbăiere şi/sau înot, în care se regăsesc unul sau mai multe bazine artificiale, folosit/folosite pentru activităţi de agrement, formative şi/sau sportive, după caz, precum şi toate celelalte spaţii necesare desfăşurării corespunzătoare a acestor activităţi
c)  suprafaţa adiacentă bazinului - pardoseala din jurul bazinului utilizată pentru circulaţie şi activităţi sportive, didactice sau recreaţionale, după caz; 
d)  pediluviu - spaţiu de trecere către bazin, alcătuit dintr-o cuvă, dispusă astfel încât să nu poată fi sărită sau evitată, cu rol în dezinfecţia şi igienizarea picioarelor utilizatorilor; 
e)  apa de preaplin - cantitate de apă al cărei volum depăşeşte capacitatea nominală a bazinului; 
f) responsabil de piscină - persoana care asigură realizarea condiţiilor de igienă, precum şi funcţionalitatea piscinei, instalaţiilor şi siguranţa utilizatorilor.
g) zonă de protecţie sanitară - terenul din jurul obiectivului unde este interzisă orice folosinţă sau activitate care ar putea conduce la poluarea/contaminarea factorilor de mediu cu repercusiuni asupra stării de sănătate a populaţiei rezidente din imediata vecinătate a obiectivului; pentru captările, construcţiile şi instalaţiile utilizate în alimentarea prin sistem public sau privat de aprovizionare cu apă potabilă/instalaţiile de apă minerală, terapeutică sau pentru îmbutelierea apei se aplică prevederile pentru «zona de protecţie sanitară cu regim sever“, «zona de protecţie sanitară cu regim de restricţie» şi «perimetru de protecţie hidrogeologică» din Normele speciale privind caracterul şi mărimea zonelor de protecţie sanitară şi hidrogeologică, aprobate prin Hotărârea Guvernului nr. 930/2005, denumite în continuare Norme speciale, şi din Instrucţiunile privind delimitarea zonelor de protecţie sanitară şi a perimetrului de protecţie hidrogeologică, aprobate prin Ordinul ministrului mediului şi pădurilor nr. 1.278/2011;
h) responsabil de piscină – persoana care asigură realizarea condițiilor de igienă, precum și funcționalitatea piscinei, instalațiilor și siguranța utilizatorilor
Administratorul îndrumă şi coordonează întreaga activitate, adoptând cele mai bune soluţii pentru a realiza un serviciu de calitate şi eficienţă economică, în condițiile legii;

Organizarea şi funcţionarea Ștrandului Termal de către autorităţile administaţiei publice locale se realizează prin:
a) elaborarea unui regulament de serviciu,  organizare și funcţionare, aprobat prin hotărâre a consiliului local, prin care se instituie reguli generale pentru serviciile de exploatare și funcționare a Ștrandului Termal,

b) plata unor taxe şi tarife  către bugetul local,

c) asigurarea pazei şi ordinii în perimetrul Ștrandului Termal,

d) întreţinerea spațiului verde, căilor de acces, clădirilor, instalaţiilor, împrejmuirilor Ștrandului Termal,

e) asigurarea utilităţilor şi infrastructurii Ștrandului Termal (alimentare cu apă, canal, electricitate, gaz, salubrizare, etc.).

Serviciul de administrare a Ștrandului Termal poate fi prestat în regie proprie sau prin delegarea gestiunii serviciului unui operator conomic autorizat, iar prestarea serviciului va fi realizată respectându-se următoarele:

f) elaborarea unui regulament de serviciu,  organizare și funcţionare, aprobat prin hotărâre a consiliului local, prin care se instituie reguli generale pentru serviciile de exploatare și funcționare a Ștrandului Termal,

g) plata unor taxe şi tarife  către bugetul local,

h) asigurarea pazei şi ordinii în perimetrul Ștrandului Termal,

i) întreţinerea spațiului verde, căilor de acces, clădirilor, instalaţiilor, împrejmuirilor Ștrandului Termal,

j) asigurarea utilităţilor şi infrastructurii Ștrandului Termal (alimentare cu apă, canal, electricitate, gaz, salubrizare, etc.).

Societatea care va administra Ștrandul Termal proprietatea Municipiului Timișoara trebuie să asigure întreaga gamă de servicii, lucrări şi obiecte necesare, precum şi alte servicii şi lucrări de amenajare şi întreţinere, cu respectarea prevederilor legale în vigoare, astfel ca cerinţele populaţiei să poată fi satisfăcute, cu operativitate şi cu respectarea legislaţiei in vigoare. 

Prestarea acestor servicii se va face pe baza tarifelor şi preturilor aprobate prin hotărârea consiliului local.

Prestatorul serviciilor privind întreținerea și exploatarea a Ștrandului Termal răspunde de îngrijirea, întreţinerea şi pază, revenindu-le obligaţia să întreţină în bună stare toate bunurile, căile şi porţile de acces, împrejmuirile,  dotările care deservesc activitatea, sediile administrative, bazinele, spaţiile verzi, instalaţiile de alimentare cu apă, energie electrică, canalizare, gaz şi toate celelalte dotări ale acestor obiective.

Prezentul studiu a fost elaborat cu scopul ca în Ștrandul Termal proprietatea Municipiului operatorul economic care va presta servicii şi activităţi necesare exploatării, închirierii şi întreţinerii ștrandului să funcţioneze în condiţii de profitabilitate prin exercitarea unui management performant, pentru realizarea acestor servicii, asigurând totodată la bugetul local o sursă financiară, prin plata unei redevenţe anuale pe toată perioada contractului de prestări servicii. 
La fundamentarea prezentului studiu au fost luate în considerare toate serviciile şi activităţile necesare exploatării şi întreţinerii Ștrandului Teramal propietatea Municipiul Timişoara, enumerate mai sus, analizându-se activităţile care se prestează conform specificului activităţi care decurg  ca urmare a aplicării prevederilor: OMS 119/04.02.2014 – pentru aprobarea Normelor de igienă și sănătate publică privind mediul de viață al populației și a OMS 994/09.08.2018 – pentru modificarea și completarea Normelor de igienă și sănătate publică privind mediul de viață al populației prin OMS nr.119/2014 astfel încât  să se asigure satisfacerea cerinţelor cantitative şi calitative, pe baza unei gestionări optime, la un nivel corespunzător a serviciilor şi activităţilor necesare, precum şi întreţinerea şi dezvoltarea oricăror bunuri de retur încredinţate pentru efectuarea respectivelor servicii şi activităţi.
I. Descrierea activităţii pentru care se face delegarea de gestiune

Serviciile şi activităţile necesare exploatării și întreținerii Ștrandului Termal proprietatea Municipiului Timișoara sunt următoarele :

· asigură amenajarea, întreținerea, protejarea și conservarea spațiilor verzi, gazonului, arborilor, florilor și oricăror amenajări dendro – horticole;

· asigură managementul calității apei din bazine și piscine (dezinfecția apei, filtrarea apei, golirea și curățarea bazinelor)

· asigură condiții de securitate pentru utilizatorii piscinelor/bazinelor de înot(accesul sai ieșirea din bazine se efecturază prin intermediul unor treptedin zidărie sau metalice, pe marginea bazinului se instalează un sistem de prindere tip bara, prevererea treptei de odihnă, marcarea vizibilă a adâncimii bazinului);

· asigură serviciile de  curățenie și gestionarea selectivă a deșeurilor; 

· asigură dezinfecţia, dezinsecţia şi deratizarea;

· asigură serviciile de pază și ordine în incinta ștrandului;

· asigură condiţiile optime pentru desfăşurarea activităţii în conformitate cu prevederile legale în vigoare și cu Regulamentul de organizare și funcționare al Ștrandului Termal;
· asigură dotarea/închirierea spațiilor în vederea desfășurării activităților de recreere, sportive și comerț/alimentație publică în condiții corespunzătoare, cu acordul Consilului Local;
· asigură activităţi de reparaţii/ întreţinere a instalaţiilor de apă şi canalizare, energie electrică;
· asigură reparaţii pentru căile de acces şi gardurile împrejmuitoare, bazine de inot, întreţineri curente ale construcţiilor aferente, precum şi alte bunuri mobile şi imobile care constituie patrimoniul Ștrandului Termal;
· asigură efectuarea investiţiilor la nivelul financiar şi de calitate aprobat; 
· încasarea  tarifelor şi taxelor aprobate de consiliul local prin hotărâre;

· asigurarea în incinta Ștrandului Termal condiţiile de igienă cerute de reglementările specifice în domeniu, aflate în vigoare;
II. Motivele de ordin legislativ, social, de mediu, economic, financiar, care justifică delegarea de gestiune prin contract de concesiune,  pentru  prestarea de servicii şi activităţi necesare exploatării şi întreţinerii Ștrandului Termal proprietatea Municipiului Timișoara si identificarea si repartitia intre părti a riscurilor si/sau eliminarea lor

   Delegarea de gestiune a serviciilor şi activităţii necesare exploatării şi întreţinerii Ștrandului Termal proprietatea Municipiului Timişoara este indicată de următoarele motive de ordin legislativ, economico-financiar, social şi de mediu.

II.1. Componenţa legislativă care justifică delegarea de gestiune:

- Prevederile O.G. 71/29.08.2002- privind organizarea şi funcţionarea serviciilor publice de administrare a domeniului public şi privat de interes local - modificată şi completată prin Legea nr. 10/2020: art. 2 lit. “e”, art. 3  alin. (1) lit. c, art.5, pct.3, lit.j, art.6 alin. 3 lit. ”b”şi “i”, art.10 alin. 1 lit. “b” şi alin. 2, alin (3),(4), art.11 alin.  (2^1) , art. 14, art. 39, art. 40.

II.2. Componenta socială care justifica delegarea de gestiune:

În stabilirea modalităţii de delegare a gestiunii serviciilor şi activităţilor descrise mai sus s-a avut în vedere faptul  că societatea care va administra Ștrandul Termal proprietatea Municipiului Timișoara trebuie să asigure întreaga gamă de servicii, lucrări şi obiecte necesare desfășurării activității, precum şi alte servicii şi lucrări de amenajare şi întreţinere, cu respectarea prevederilor legale în vigoare, astfel ca cerinţele populaţiei să poată fi satisfăcute, cu operativitate şi cu respectarea legislaţiei in vigoare. 
II.3. Componenta de mediu care justifică delegarea de gestiune:
Având în vedere normele legislative privind protecţia mediului şi adaptarea continuă a acestora la standardele Uniunii Europene, autoritatea administraţiei publice locale are responsabilităţi şi obligaţii pentru a asigura un mediu sănătos pentru locuitorii Municipiului Timişoara.
Obligaţiile referitoare la respectarea condiţiilor de mediu subzistă indiferent de tipul de gestiune ales, fiind necesară obţinerea tuturor avizelor şi certificatelor pe care legislaţia specifică de mediu le prevede. 

Activitatea de administrare a Ștrandului Termal poate influenţa mediul, identificându-se factorii care pot avea un impact asupra mediului înconjurător:

· Managementul deşeurilor. Conform reglementărilor UE, cât şi celor naţionale, recuperarea deşeurilor reciclabile reprezintă o prioritate aflată înaintea eliminării prin depozitare. Măsurile necesare trebuie să genereze cea mai eficientă metodă de recuperare şi reciclare a acestora, avându-se în vedere tipurile de deşeuri şi compoziţia diferită a acestora.
· Asigurarea condiţiilor igienico-sanitare. Conform reglementărilor legislative în vigoare este necesară respectarea normelor igienico- sanitare astfel încât să nu fie pusă în opericol sănătatea cetățenilor și a mediului înconjurător. 
Diferenţierea apare în ceea ce priveşte obligativitatea efectuării demersurilor ce se impun în acest sens, astfel încât să fie respectată legislaţia de specialitate în vigoare. 

Astfel, în cazul gestiunii directe aceste atribuţii vor reveni autorităţii publice locale, în timp ce în cazul delegării gestiunii, aceste aspecte vor cădea în sarcina operatorului economic căruia i se va atribui contractul de delegare de gestiune, răspunderea pentru neîndeplinirea obligaţiilor în acest sens incumbând acestuia.

 II.4. Componenta economică, financiară care justifică delegarea de gestiune, indicatori de performanţă  şi identificarea şi repartiţia între părţi a riscurilor şi/sau eliminarea lor
 Scopul principal al atribuirii contractului de delegare de gestiune este să asigure pe baza unei gestionări optime, efectuarea la un nivel corespunzător a serviciilor şi activităţilor necesare, precum şi întreţinerea şi dezvoltarea oricăror bunuri de retur încredinţate concesionarului pentru efectuarea respectivelor servicii şi activităţi.

Tarifele care vor fi percepute de către operator în derularea contractului vor fi aprobate de către Consiliul Local al Municipiului Timişoara.

Acestea vor putea fi modificate pe parcursul derulării contractului, doar cu aprobarea Consiliului Local al Municipiului Timişoara, astfel încât: 

a) să acopere costul efectiv al furnizării/prestării serviciilor;

b) să acopere cel puţin sumele investite şi cheltuielile curente de întreţinere şi exploatare; 

c) să descurajeze consumul excesiv şi risipa; 

d) să încurajeze exploatarea eficienta a serviciilor şi protecţia mediului; 

e) să încurajeze investiţiile de capital; 

f) să respecte autonomia financiară a operatorului. 

Având în vedere faptul că infrastructura existentă şi dotările (clădiri, garduri împrejmuitoare, câi de acces, reţele de utilităţi, bazine de înot/piscine etc.) sunt uzate, necesită investiţii a căror sumă nu poate fi estimată exact datorită necesităţii efectuării unor expertize tehnice. În cazul în care se va delega gestiunea serviciului de întreţinere a Ștrandului Termal  proprietatea Municipiului Timişoara, lucrările de reparaţii/întreţinere, reabilitare/modernizare şi investiţii a bunurilor, precum şi a infrastructurii acestuia vor cădea în sarcina concesionarului, urmând a se realiza anual la solicitarea autorităţii publice. 
Având în vedere faptul că pentru realizarea  serviciului public de organizare, funcţionare, întreţinere şi administrare a Ștrandului Termal proprietatea Municipiului Timişoara, este necesară punerea la dispoziţie şi exploatarea infrastructurii pe care umează a fi prestat acest serviciu, în baza contractului de delegare a gestiunii serviciului de către operatorul de serviciu, respectiv: construcţiile de orice tip, precum şi orice alte bunuri mobile şi imobile care constituie patrimoniul Ștrandului Termal, acestea fiind necesar să fie întreţinute, igienizate, reparate, iar datorită uzurii mari datorată de vechimea acestora sunt necesare şi lucrări de investiţii, urmând a se stabili o valoarea anuală a investiţiilor ce se vor realiza. 
Programul lucrărilor de investiții se va aproba anual de către Consiliul Local al
Municipiului Timișoara în funcție de necesitățile identificate de către operator precum și de politica de
dezvoltare a municipalității pe această ramură.

Finanțarea și realizarea lucrărilor de investiții aferente serviciului delegat se va face cu respectarea legislației în vigoare privind inițierea, fundamentarea, promovarea și aprobarea
investițiilor publice, a legislației privind achizițiile publice de lucrări, bunuri și servicii și cu
respectarea dispozițiilor legale referitoare la calitatea și disciplina în construcții, urbanism și
amenajarea teritoriului.

Finanțarea lucrărilor de investiții se asigura din următoarele surse:

· surse proprii ale prestatorul activităților de întreținere și exploatare;

· alte surse constituite conform legii.

Operatorul va fi obligat ca jumătate din profitul realizat să îl folosească pentru efectuarea de investiţii de reabilitare sau reparații capitale, de extindere şi modernizare din fonduri proprii, la propunerea si cu aprobarea autorităţii contractante. Operatorul va fi obligat să identifice investițiile necesare pentru buna desfășurare a activității și va prezenta autorității contractante programul propus, în vederea aprobării.

Programul detaliat de investiţii din fonduri proprii ale Operatorului  stabilit pentru fiecare an, va fi aprobat de către autoritatea contractantă, iar devizele estimative ale lucrărilor vor fi prezentate de către concesionar autorității contractante.

Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către autoritatea contractantă şi prezentare documentelor care au stat la realizarea acesteia.

Pentru investiţiile anuale Operatorul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia, balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai târziu de data de 15 noiembrie a fiecărui an. Operatorul va prezenta anual, autorității publice, balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor.

După expirarea contractului de delegare de gestiune, investiţiile vor trece în propietatea autorităţii publice.  
La sfârșitul fiecărei lucrări, operatorul va preda autorității publice bunurile rezultate în vederea înregistrării acestora în domeniul public sau privat al municipiului inclusiv modificările de valoare aduse acestora conform reglementărilor legale în vigoare. Toate lucrările de investiții intră în categoria bunurilor de preluare.


La sfârșitul fiecărei lucrări operatorul va comunica proprietarului și ieșirele pentru bunurile din domeniul public sau privat în baza documentelor de scoatere din funcțiune și casare.

Operatorul va achita anual administraţiei publice locale o redevenţă care se va stabili prin contractul de delegare a gestiunii. Redevenţa va fi achitată de către concesionar. Valoarea redevenței va fi aprobată de către Consiliul Local al Municipiului Timişoara.


Indicatori de performanță.

 Indicatorii de performanţă asigură evaluarea gradului de îndeplinire a  obiectivelor stabilite de către autoritatea contractantă şi asumate de către concesionar pentru asigurarea unui serviciu eficient şi de calitate în interesul comunităţii locale.

 Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

· continuitatea din punct de vedere cantitativ şi calitativ;

· adaptările la cerinţele concrete, diferenţiate în timp şi spaţiu, ale comunităţii locale;

· satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;

· excluderea oricărei discriminări privind accesul la serviciile care se vor presta;

· administrarea şi gestionarea activităţii care se va presta în interesul comunităţii locale;

· respectarea reglementărilor specifice şi a legislaţiei cu privire la servicile şi activităţile prestate;

 Indicatorii de performanţă specifici prestării de servicii şi activităţi  necesare exploatării şi întreţinerii Ștrandului Termanl proprietatea Municipiului Timișoara se referă la:

· calitatea şi eficienţa serviciului şi a activităţilor prestate;

· îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

· menţinerea unor relaţii echitabile între autoritatea contractantă, concesionar şi utilizator prin rezolvarea operativă  şi obiectivă a problemelor, cu respectarea drepturilor şi obligaţiilor care revin fiecărei părţi;

· starea tehnică a echipamentelor şi dotărilor;

· stadiul de realizare al programului de investiţii;

· accesul neîngrădit al autorităţii contractante şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii modului de respectare şi de îndeplinire a obligaţilor contractuale asumate;

· calitatea şi eficienţa serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

· modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar - urbană şi a bunurilor de retur încredinţate prin contractul de delegare a gestiunii;

· stadiul de realizare a investiţiilor;

· modul de respectare al parametrilor ceruţi prin prescripţiile tehnice.

În cazul nerespectării sau neatingerii indicatorilor de performanță prevăzuți în caietul de sarcini, concesionarul va plăti concedentului compensația corespunzătoare, după cum urmează:

	Nr. Crt
	Indicator de performanță
	Nivelul garantat/Formula de calcul
	Pondere
	Instrument de verificare
	Compensația în caz de nerealizare a nivelului garantat

	1.
	Îndeplinirea prevederilor din contract şi caietul de sarcini cu privire la calitatea şi cantitatea serviciului prestat/ Calitatea şi eficienţă serviciului şi a activităţilor prestate
	Săptămâna  imediat următoare, pentru sesizări asupra calității și eficienței serviciului prestat
	90%
	Transmitere raport
	2 % din valoarea redeventei /zi, după expirarea termenului de remediere a neconformității, pînă la atingerea nivelului de calitate și eficientă a serviciului prestat



	2.
	Starea tehnică a echipamentelor şi dotărilor 
	Dotările tehnice minime aflate in dotarea operatorului si în stare bună/de funcționare. 

(Dotările aflate in Ștrandul Termal și în stare bună/de funcționare)*100
	90%
	Transmitere raport
	1% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale operator;
	Realizarea reparatiilor capitale/ investitiilor aprobate anual de autoritatea publică
(Investiții realizate / investiții propuse)*100
	100%
	Transmitere documentații si situații financiare care atestă efectuarea investițiilor aprobate de autoritatea publică
	Valoarea reparatiilor capitale/ investitiilor nerealizate.

Transmitere documentații si situații financiare care atestă efectuarea investițiilor asumate prin contract

	6.
	Transparență și comunicare 
Publicarea informațiilor de interes public
	Încadrarea în termenele legale de raportare și comunicare către AGA și publicarea pe site-ul societății 
	100%
	Vor fi publicate pe site-ul  societății următoarele documente: 
1. Conform art. 58 alin 1 din OUG nr. 109/2011; 
2. Anexa nr. 5 din HG nr. 583/2016, in completarea standardului de afisare a informațiilor de interes public conform Anexei nr. 4 din HG 583/2016
	0,01% din valoarea redeventei /zi pentru publicarea pe site-ul societății și la avizierul Ștrandului Termal a informațiilor solicitate


Modul în care se realizează recuperarea costurilor de către operator  trebuie să includă în mod obligatoriu, preluarea integrală a riscului exploatării aferent contractului de  delegare de gestiune.
Riscul reprezinta gradul de incertitudine al aparitiei unor pierderi fortuite, accidentale sau imprejurari nedorite, fiind cuantificat prin probabilitatea, ca in derularea unei actiuni sau activitati viitoare sa apara imprejurari mai putin cunoscute sau necunoscute, generand efecte nefavorabile asupra rezultatelor propuse sau asteptate.

Există multe riscuri ce pot interveni in cazul prestarii de servicii şi activităţi necesare  exploatării şi întreţinerii Ștrandului Termal, multe dintre acestea fiind comune atât pentru gestiunea directă, cât şi pentru gestiunea delegată.
Pentru serviciile şi activităţile ce fac obiectul acestui studiu de oportunitate, categoriile de risc au fost evaluate pe baza unei funcţii-scor prin utilizarea următoarelor niveluri:

· risc nesemnificativ
- 1 punct;

· risc scazut

- 2 puncte;

· risc mediu 

- 3 puncte;

· risc ridicat

- 4 puncte;

· risc semnificativ
- 5 puncte

Principalele categorii de riscuri care au fost identificate sunt urmatoarele:

- resurse tehnice, 

- resurse umane;

- incapacitate de finanţare;

- finanţare indisponibilă;

- modificari legislative;

- risc de intreţinere şi operare;

- riscul nedeţinerii resurselor iniţiale;

- riscul natural ( cutremure, furtuni şi alte evenimente naturale care pot provoca pagube)

	Categoria de risc
	Calificativ risc 
	Scor
	Coeficient de importanţă
	Scor ponderat pe categoria de risc

	Incapacitate de finanţare
	Semnificativ
	5
	0,10
	0,50

	Finanţare indisponibilă
	Ridicat
	4
	0,10
	0,40

	Modificări legislative
	Mediu
	3
	0,10
	0,30

	Resurse umane 
	Mediu
	3
	0,10
	0,30

	Resurse tehnice
	Scăzut
	2
	0,10
	0,20

	Risc de întreţinere şi operare
	Ridicat
	4
	0,10
	0,40

	Risc nedeţinere a resurselor iniţiale
	Scăzut
	2
	0,10
	0,20

	Riscul natural
	Scăzut
	2
	0,10
	0,20

	SCOR TOTAL AL RISCURILOR
	0,80
	2,50

	SCOR MEDIU PONDERAT AL RISCURILOR
	3,125


Ca urmare a identificării riscurilor care pot interveni in cazul prestarii de servicii şi activităţi necesare  exploatării şi întreţinerii Ștrandului Termal, a fost analizat fiecare dintre acestea şi astfel  a fost  stabilit modul în care acestea pot fi gestionate în cazul în care se va face delegarea de gestiune prin concesionare a serviciului public privind prestarea de servicii și activități necesare  exploatării şi întreţinerii Ștrandului Termal proprietatea Municipiului Timișoara.
Având în vedere cele arătate mai sus, a fost elaborată matricea riscurilor privind atribuirea contractului de delegare de gestiune prin prin atribuire directă  privind prestarea de servicii și activități necesare  exploatării şi întreţinerii Ștrandului Termal proprietatea Municipiului Timișoara:
	Categoria de risc
	Descriere 
	Consecinţe
	Eliminare
	Repartiţie recomandabilă

	Finanţarea activităţii prestate

	Incapacitate de finanţare
	Operator nu deţine resursele financiare pentru achitarea redevenţei sau efectuarea investiţiilor asumate prin contractul de delegare a gestiunii
	Nerealizarea prestaţiilor asumate prin contract
	Garantarea de către Operator a realizării investiţiilor şi a plăţii redevenței 


	Concesionar

	Finanţare indisponibilă
	Operator intră în insolvenţă/faliment  şi nu poate asigura resursele financiare pentru efectuarea investiţiilor asumate prin contractul de delegare a gestiunii sau plata redevenţei
	Lipsa finanţării care duce la încetarea contractului
	Plata de către concesionar a redevenţei şi achitarea contravalorii investiţiilor din contul special constituit în acest scop, respectiv  reţinerea de către concendent a garanţiei de bună execuţie care se va stabili de către concendent în contract
	Concesionar

	Modificări legislative
	Pe parcursul contractului de delegare a gestiunii se modifică regimul de impozitare în defavoarea Concesionarului
	Impact negativ asupra veniturilor Concesionarului
	Concesionarul va analiza cu mare atenţie angajamentele financiare asumate faţă de terţi 
	Concesionar

	Capacitatea de exercitare a serviciului

	 Resurse umane 
	Concesionarul nu deţine personalul necesar efectuării serviciului pentru care s-a făcut delegarea de gestiune
	Întârzieri în efectuarea serviciului şi scăderea calităţii acestora
	Concendentul transferă riscul către Concesionar, care se obligă să aibă personal angajat  pentru prestarea serviciului
	Concesionar

	Resurse tehnice
	Concesionarul nu deţine echipamentele necesare efectuării serviciului pentru care s-a făcut delegarea de gestiune
	Scăderea calităţii serviciilor pentru care s-a făcut delegarea de gestiune
	Concendentul transferă riscul către Concesionar, care este obligat prin indicatorii de perfomanță stabiliți prin contract să înlăture orice deficiență apărută și să inlocuiască echipamentele necesare funcționării serviciului concesionat
	Concesionar

	Risc de operare

	Risc de întreţinere şi operare
	Nerespectarea de către concesionar a unor parametri de performanţă şi calitate ai serviciului, clar determinaţi şi măsurabili, pe întreaga durată a concesiunii
	Scăderea calităţii activităţilor şi serviciilor prestate, precum şi creşterea gradului de insatisfacţie al cetăţenilor faţă de serviciul prestat


	Concendentul transferă riscul către Concesionar, care la încheierea contractului de delegare a gestiunii trebuie să aibă capacitatea tehnică şi resursele umane pentru prestarea serviciului și să indeplinească indicatorii de performanță stabiliți prin contract
	Concesionar

	Risc pentru situaţii neprevăzute

	Riscul natural
	Apariţia unor fenomene meteorologice extreme, (cutremure, furtuni şi alte evenimente naturale) care pot provoca pagube
	Există riscul de pierderi materiale sau chiar vieţi omeneşti
	Operatorul poate încheia poliţe de asigurare pentru eventualele dezastre
	Concesionar


III. Procedura de delegare a gestiunii serviciilor de administrare a serviciului public privind prestarea de servicii și activități necesare  exploatării şi întreţinerii Ștrandului Termal proprietatea Municipiului Timișoara:
Serviciile de administrare a domeniului public şi privat sunt destinate satisfacerii unor nevoi ale comunităţilor locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local având ca obiect: amenajarea, întreţinerea şi exploatarea lacurilor, a strandurilor şi a bazelor de odihna şi tratament (art. 3 alin.(1), lit.c Ordonanța 71/2002).
În conformitate cu prevederile O.G. nr.71/2002 - privind organizarea şi funcţionarea serviciilor publice de administrare a domeniului public şi privat de interes local şi Legea nr. 10/2020-pentru modificarea şi completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local, , gestiunea serviciilor publice se realizează în următoarele modalităţi:
· Gestiune directă

· Gestiune delegată.

Indiferent de forma de gestiune adoptată, activităţile specifice serviciilor de administrare a domeniului public şi privat se organizează şi se desfăşoară pe baza unui caiet de sarcini şi a unui regulament de serviciu, prin care se stabilesc nivelurile de calitate şi indicatorii de performanţă ai serviciilor, condiţiile tehnice, raporturile operator-utilizatori, precum şi modul de tarifare, facturare şi încasare a contravalorii serviciilor furnizate/prestate.

Caietul de sarcini şi Regulamentul de serviciu se elaborează şi se aprobă de Consiliul Local în conformitate cu regulamentul – cadru al serviciilor de administrare a domeniului public şi privat aprobat prin hotărâre a Guvernului.

În cazul gestiunii directe, autorităţile administraţiei publice locale, îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a domeniului public şi privat, respectiv administrarea şi exploatarea infrastructurii aferente. 

Gestiunea directă se realizează prin intermediul unor operatori furnizori/prestatori de servicii de administrare a domeniului public şi privat, care pot fi:

a) compartimentele pentru administrarea domeniului public şi privat, organizate în cadrul aparatului propriu al consiliului local;

b) unul sau mai multe servicii publice, specializate şi autorizate conform legii, având personalitate juridică şi buget propriu, organizate în subordinea consiliului local.

	
	


În cazul gestiunii delegate, Autorităţile deliberative ale unităţilor administrativ-teritoriale sau, după caz, asociaţiile de dezvoltare intercomunitară definite conform art. 5 lit. i) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, având ca scop servicii de administrare a domeniului public şi privat, în baza mandatului primit, pot încredinţa unui operator de drept privat gestiunea serviciilor de administrare a domeniului public şi privat prin atribuirea directă a contractului de delegare a gestiunii, cu respectarea următoarelor condiţii cumulative ce trebuie îndeplinite atât la data atribuirii contractului de delegare a gestiunii, cât şi pe toată durata acestui contract: 
a) unităţile administrativ-teritoriale membre ale unei asociaţii de dezvoltare intercomunitară având ca scop serviciile de administrare a domeniului public şi privat, în calitate de acţionari/asociaţi ai operatorului prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului în legătură cu serviciul furnizat/prestat, similare celor pe care le exercită asupra structurilor proprii în cazul gestiunii directe; 
b) operatorul respectiv desfăşoară mai mult de 80% din activităţi în vederea îndeplinirii sarcinilor care i-au fost încredinţate de către autoritatea care îl controlează; 

c) capitalul social al operatorului respectiv este deţinut în totalitate de unităţile administrativ-teritoriale membre ale asociaţiei, respectiv de către unitatea administrativ-teritorială; participarea capitalului privat la capitalul social al operatorului este exclusă.

Operatorii furnizori/prestatori ai serviciilor de administrare a domeniului public şi privat se organizează şi funcţionează potrivit unui regulament de organizare şi funcţionare aprobat de consiliul local.
	            Autorităţile administraţiei publice locale pot apela pentru realizarea serviciilor la unul sau mai mulţi operatori, cărora le încredinţează în totalitate sau numai în parte, în baza unui contract de delegare a gestiunii, sarcinile şi responsabilităţile proprii cu privire la gestiunea propriu-zisă a serviciilor, precum şi la administrarea şi exploatarea infrastructurii edilitar-urbane necesare realizării serviciilor. 
	

	             Procedura de atribuire a contractelor de delegare a gestiunii se stabileşte, după caz, conform prevederilor Legii nr. 98/2016 privind achiziţiile publice, cu modificările şi completările ulterioare, şi ale Legii nr. 100/2016 privind concesiunile de lucrări şi concesiunile de servicii, cu modificările şi completările ulterioare. 
	


Pentru atribuirea contractelor de delegare a gestiunii serviciilor de administrare a domeniului public şi privat se aplică, după caz, prevederile Legii nr. 98/2016, cu modificările şi completările ulterioare, respectiv cele ale Legii nr. 100/2016, cu modificările şi completările ulterioare, precum şi prevederile actelor normative subsecvente emise în aplicarea acestora, cu respectarea cadrului legal naţional şi al Uniunii Europene în domeniul ajutorului de stat şi principiului minimei atingeri aduse concurenţei. 

Indiferent de forma de gestiune adoptată, în virtutea competentelor şi atribuţiilor ce le revin potrivit legii, autorităţile administraţiei publice locale păstrează prerogativele privind adoptarea politicilor şi strategiilor de dezvoltare a serviciilor de administrare a domeniului public şi privat, respectiv a programelor de dezvoltare a infrastructurii edilitar-urbane, precum şi dreptul şi obligaţia de a monitoriza şi de a controla:
a) modul de respectare şi de îndeplinire de către operatori a obligaţiilor contractuale asumate;
b) calitatea, cantitatea şi eficienta serviciilor furnizate/prestate;
c) respectarea indicatorilor de performanta stabiliţi în contractele de delegare a gestiunii;
d) respectarea procedurii de fundamentare, avizare şi aprobare a preţurilor şi tarifelor pentru serviciile de administrare a domeniului public şi privat;
e) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a gestiunii.
În vederea elaborării prezentului studiu au fost analizate toate variantele posibile de delegare a gestiunii serviciilor si activităţilor descrise în prezentul studiu, analizându-se atât avantajele cât şi dezavantajele fiecărei forme de delegare a gestiunii.
Alegerea formei de gestiune a acestor servicii se face prin hotărâre a consiliului local, şi ca urmare propunem emiterea unei Hotărâri de Consiliul Local privind aprobarea delegării de gestiune prin concesionare a serviciului public privind prestarea de servicii și activități necesare  exploatării şi întreţinerii Ștrandului Termal proprietatea Municipiului Timișoara.
Unitatea administrativ teritorială e obligată să asigure gestionarea serviciilor de administrare a domeniului public și privat pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe. 

Astfel, în urma studiului de oportunitate la nivelul UATM Timișoara a rezultat ca oportună  atribuirea  directă a Contractului de delegare a gestiunii având ca obiect prestarea activitățiilor necesare  întreținerii și exploatării Ștrandului Termal proprietatea Municipiului Timișoara  către S.C. HORTICULTURA S.A

IV. Durata estimată a contractului de concesiune
Durata contractului de de delegare a gestiunii având ca obiect prestarea activitățiilor necesare  întreținerii și exploatării Ștrandului Termal din Municipiului Timişoara, este de 5 ani   (cinci  ani)  de la data semnării contractului. 

Durata contractului a fost stabilită prin raportare la timpul estimat necesar operatorului pentru a obţine un venit minim care să permită recuperarea costurilor în legătură cu exploatarea serviciilor și a investițiilor pe care le va realiza.
Rezultatele studiului de fundamentare a deciziei de concesionare privind delegarea gestiunii serviciilor de administrare a serviciului public privind prestarea de servicii şi activităţi necesare  exploatării şi întreţinerii Ștrandului Termal proprietatea Municipiului Timişoara:
· necesitatea – asigurării continuităţii  serviciilor  şi activităţilor  necesare  exploatării şi întreţinerii ștrandului/bazei de agrement,
· oportunitatea –impusă de faptul că, în prezent, la Ștrandul Termal nu se desfășoară nici o activitate  
Astfel, în cadrul contractului de de delegare a gestiunii, contraprestaţia serviciilor este reprezentată exclusiv de dreptul de a exploata serviciile care fac obiectul contractului, fără a interveni costuri suplimentare pentru autoritatea publică.

Având în vedere cele arătate  mai sus, recomandăm soluţia optimă pentru atribuirea  directă a Contractului de delegare a gestiunii având ca obiect prestarea activitățiilor necesare  întreținerii și exploatării Ștrandului Termal proprietatea Municipiului Timișoara către Societatea HORTICULTURA S.A., fiind o societate din subordinea Consiliului Local al Municipiului Timișoara și totodată este un operator economic specializat pentru prestarea activităților care au fost analizate în prezentul studiu în vederea delegării gestiunii.

